b'\n_START_ARTICLE_\nAndre Chenier (opera)\n_START_PARAGRAPH_\nAndre Chenier je veristi\xc4\x8dna opera v \xc5\xa1tirih slikah Umberta Giordana. Libreto je spisal Luigi Illica, ki je za osnovo vzel resni\xc4\x8dno zgodbo francoskega pesnika iz \xc4\x8dasa francoske revolucije. Krstna predstava je bila v milanski Scali 28. marca 1896. Opera je bila ve\xc4\x8dkrat uprizorjena tudi na slovenskih opernih odrih.\n_START_SECTION_\nPrva slika\n_START_PARAGRAPH_\nLeta 1789 na ve\xc4\x8der pred izbruhom revolu\xc2\xadcije nekje na de\xc5\xbeeli na gradi\xc4\x8du grofice de Codgny._NEWLINE_Na ble\xc5\xa1\xc4\x8de\xc4\x8do ve\xc4\x8derno zabavo sprejema gostiteljica odli\xc4\x8dne in peti\xc4\x8dne goste, med njimi tudi pesnike in glasbenike, med katerimi je tudi mladi poet Andr\xc3\xa9 Ch\xc3\xa9nier. Splo\xc5\xa1no razigrano razpolo\xc5\xbeenje dru\xc5\xbebe pa zmoti ravno on, ko izzvan po zasmehujo\xc4\x8dem vedenju lepe in mlade grofi\xc4\x8dine h\xc4\x8derke Madeleine improvizira pesem, v kateri ostro opominja in graja \xc5\xbeivljenje visoke dru\xc5\xbebe, ki pozablja na bedo preprostega ljudstva, na dobroto in na srce. Ogor\xc4\x8denje in preplah dose\xc5\xbeeta vrhunec, ko grofi\xc4\x8din komorni sluga G\xc3\xa9rard na \xc4\x8delu la\xc4\x8dne mno\xc5\xbeice vdere v grad in nasilno prekine plesno zabavo. Razburjena grofica uka\xc5\xbee raztrgance odgnati, gostje pa s strahom in v slutnji novih dogodkov nadaljujejo z gavoto, s starim francoskim plesom.\n_START_SECTION_\nDruga slika\n_START_PARAGRAPH_\nGodi se leta 1794._NEWLINE_Prijatelj Roucher Ch\xc3\xa9nieru zaupa, da je \xc5\xbee osumljen in da je zato najbolje, \xc4\x8de pravo\xc2\xad\xc4\x8dasno pobegne. Ch\xc3\xa9nieru pa se beg z ene stran upira, z druge strani pa ga zadr\xc5\xbeujejo iskrena pisma neznanke, ki se na skrivnem sestanku z njim razodene za Madeleino. Izpoved nesre\xc4\x8dnega dekleta, ki je ostala sama na svetu \xe2\x80\x94 mater so ji ubili in grad po\xc5\xbegali \xe2\x80\x94 gane mehko srce mladostnega poeta, da ji v zanosni besedi obljubi svojo za\xc5\xa1\xc4\x8dito, svojo ljubezen in vdano zve\xc2\xadstobo. Vtem pa ju zaloti G\xc3\xa9rard, ki je postal medtem ugleden funkcio\xc2\xadnar revolucije in v svoji davni in blazni strasti do Madeleine \xc4\x8duti v Ch\xc3\xa9nieru nevarnega tekmeca. Besno ju napade, Ch\xc3\xa9nier ga v dvoboju rani, Madeleini pa se posre\xc4\x8di s pomo\xc4\x8djo Rorchera uiti. Besna mno\xc5\xbeica zahteva ma\xc5\xa1\xc4\x8devanje za ranjenega G\xc3\xa9rarda.\n_START_SECTION_\nTretja slika\n_START_PARAGRAPH_\nV razpravni dvorani\xc2\xa0\xc2\xbbOdbora za javno blaginjo\xc2\xab._NEWLINE_Na poziv sanskilota Mathieuja in poslanca G\xc3\xa9rairda darujejo \xc5\xbeene denar in dragulje za vojsko in domovino. \xc5\xa0e vedno v brezumnem zagonu za Madeleino je dal G\xc3\xa9rard prijeti Ch\xc3\xa9niera in ga obto\xc5\xbeil izdajstva. Inoroyable mu zlobno pri\xc5\xa1epetava, da bo z aretacijo Ch\xc3\xa9\xc2\xadniera \xc5\xa1e najbolj zanesljivo pri\xc5\xa1el tudi do Madeleine, ker bo pri\xc5\xa1la za njim, kar se tudi resni\xc4\x8dno zgodi. Ob pogledu in spri\xc4\x8do bli\xc5\xbeine ljub\xc2\xadljene \xc5\xbeene ji G\xc3\xa9rtard v neobrzdanem izbruhu izpove svojo ljubezen, zahtevajo\xc4\x8d jo vso in popolnoma samo zase. Ko pa mu Madeleine skru\xc5\xa1eno in vdano izjavi, da je pripravljena tudi na to \xc5\xbertev, samo da re\xc5\xa1i Ch\xc3\xa9nieru \xc5\xbeivljenje, se v G\xc3\xa9rardu zaradi take ljubezni zbudi nenadoma druga\xc4\x8den \xc4\x8dlovek, pokesa se svojega dejanja, sku\xc5\xa1a ga pri sodi\xc5\xa1\xc4\x8du popraviti \xe2\x80\x94 toda na \xc5\xbealost je \xc5\xbee prepozno. Javni to\xc5\xbeilec in krvi \xc5\xbeeljna mno\xc5\xbeica terjata svoje in Ch\xc3\xa9niera obsodijo \xe2\x80\x94 kljub njegovem zagovoru \xe2\x80\x94 na smrt.\n_START_SECTION_\n\xc4\x8cetrta slika\n_START_PARAGRAPH_\nV je\xc4\x8di Saint Lazzare._NEWLINE_Ch\xc3\xa9nier pi\xc5\xa1e svoje poslo\xc2\xadvilno pismo. Madeleine podkupi je\xc4\x8darja, da zamenja imeni oseb in tako lahko sama stopi na mesto neke \xc5\xbeenske, ki je obsojena na smrt. Ob prvem jutranjem svitu se Andre in Madeleine v predsmrtnem veli\xc4\x8dastnem zanosu poslovita od sveta in v ljubezni zmagovito nastopita pot na mori\xc5\xa1\xc4\x8de pod giljotino.'